Captive State

***Captive State*** er en amerikansk thriller-film fra 2019, regissert av Rupert Wyatt. Hovedrollene spilles av John Goodman, Ashton Sanders, Jonathan Majors og Colson Baker. Historien følger en ung mann som deltar i en konspirasjon mot romvesen som har innvandert jordkloden. Filmen ble først publisert den 15. mars 2019, av Focus Features.

## Handling
Etter en global utenomjordisk invasjon i 2019 forsøker Drummond-familien å flykte fra Chicago. De bryter seg gjennom en barrikade, men blir konfrontert av romvesenene. Begge foreldrene blir drept, men sønnene Gabriel og Rafe overlever. I 2027 har verden kapitulert for fremmede romvesener og underkastet seg deres styresett. Mennesker blir satt til å bygge lukkede soner, underjordiske habitater for romvesenene som bare høyere myndighetspersoner skal få tilgang til. Gabriel Drummond, som bor i det fattige Pilsen-området, blir konfrontert av politi-inspektør William Mulligan fra Chicago. Han hadde samarbeidet med Gabriels far, før invasjonen.

Mulligan er overbevist om at en motstandsgruppe kalt Phoenix ikke har blitt nøytralisert, i motsetning til hva offentligheten har blitt fortalt. Gabriel møter et medlem av Phoenix for å selge hemmelig informasjon mottatt fra en kollega. Mannen tar ham med til Wicker Park, hvor han møter broren Rafe, motstandslederen. Den hemmelige informasjonen Gabriel kom med gir Rafe og hans team tilgang til Chicagos overvåkingssystem. Rafe og andre Phoenix-medlemmer angriper Unity Rally ved å bruke en usynlig eksplosiv enhet mot romvesenene når de ankommer området. Angrepet ser i utgangspunktet ut som vellykket, men sikkerhetsstyrker kommer snart svermende mot området. 

Opprørte over angrepet henter romvesenene inn jegere fra andre steder for å finne gjerningsmennene. De finner snart Rafe, og hans medskyldige Anita og Daniel. Anita blir drept, og Daniel inntar en cyanid-pille for å unngå bli arrestert. Men Rafe blir skutt og arrestert av Mulligan før han kan få tak i cyanid-pillen sin. Gabriel blir også arrestert, og Mulligan viser ham at broren hans blir torturert for å komme med informasjon, og overbeviser Gabriel om å sende en melding gjennom Phoenix-nettverket, i håp om å møte den personen de tror er lederen for motstandsgruppen. Livene på begge sider av konflikten - både kollaboratører og dissidenter - blir fulgt i løpet av filmen.

## Rolleliste
* John Goodman som William Mulligan
* Ashton Sanders som Gabriel Drummond
* Jonathan Majors som Rafe Drummond
* Colson Baker som Jurgis
* Vera Farmiga som Jane Doe / Priscilla Scott
* Alan Ruck som Charles Rittenhouse
* Kevin Dunn som politi-kommmisær Eugene Igoe
* David J. Height som Master of Ceremonies
* Madeline Brewer som Rula
* James Ransone som Patrick Ellison
* Yasen Peyankov som Ivan Leviev, en hacker
* Rene L. Moreno som Raul Casillas, en kurer
* Avery Lee som Harrison Ma, en kirurg
* Caitlin Ewald som Anita Hölderlin, en sjåfør
* Ben Daniels som Daniel Larkin, en av bakmenene for Union Day-angrepet
* Lawrence Grimm som Evan Hayes, en sjåfør under angrepet
* Guy Van Swearingen som Eddie. Medskyldig i Union Day-angrepet
* Chronicle Ganawah som Michael Posner, en sjåfør
* Eric C. Lynch som Nelson Macauley, en likhus-ansatt
* D. B. Sweeney som Levitt
* Kevin J. O'Connor som Kermode
* KiKi Layne som Carrie
* Marc Grapey som ordfører Ed Lee

## Referanser


## Eksterne lenker
*